Willem Dafoe

William James ”Willem” Dafoe (s. 22. heinäkuuta 1955 Appleton, Wisconsin) on yhdysvaltalainen näyttelijä. Hän on ollut ehdolla neljään Oscar-palkintoon ja kolmeen Golden Globeen. Hänet tunnetaan muun muassa yhteistyöstään Paul Schraderin, Abel Ferraran, Lars von Trierin, Julian Schnabelin ja Wes Andersonin kanssa.

Urallaan Dafoe on esiintynyt yli 80 elokuvassa, joihin lukeutuvat Elää ja kuolla L.A:ssa (1985), Platoon – nuoret sotilaat (1986), Kristuksen viimeinen kiusaus (1988), Syntynyt 4. heinäkuuta (1989), Villi sydän (1990), Isku Kolumbiaan (1994), Englantilainen potilas (1996), Boondock Saints – Etelä-Bostonin enkelit (1999), Amerikan psyko (2000), Shadow of the Vampire (2000), Spider-Man – hämähäkkimies (2002), Manderlay (2005), Inside Man (2006), Mr. Bean lomailee (2007), Antichrist (2009), Fantastic Mr. Fox (2009), Nymphomaniac (2013), The Grand Budapest Hotel (2014), John Wick (2014), The Florida Project (2017), Van Gogh – ikuisuuden porteilla (2018), Aquaman (2018), The Lighthouse (2019), The French Dispatch (2021), Nightmare Alley (2021) ja The Northman (2022).

Dafoella on sekä Yhdysvaltain että Italian kansalaisuus.

Dafoella on edellisestä suhteestaan ohjaaja Elizabeth LeCompten kanssa yksi poika, Jack (s. 1982). Dafoe meni naimisiin italialaisen näyttelijän Giada Colagranden kanssa vuonna 2005. Willem Dafoen vanhempi veli Donald Dafoe on sydänkirurgi. Hänellä on lisäksi viisi vanhempaa siskoa. Dafoen isä William Alfred Dafoe oli myös kirurgi ja äiti Muriel Isabel (o.s. Sprissler) sairaanhoitaja. Dafoella on kanadanranskalaiset, sveitsilaiset, irlantilaiset, skotlantilaiset ja saksalaiset sukujuuret.

Dafoe opiskeli draamaa collegessa, mutta jätti koulun kesken ja liittyi teatteriin Milwaukeessa ennen muuttoa New Yorkiin vuonna 1976.

Filmografia

Lähteet

Aiheesta muualla 

 

Yhdysvaltalaiset elokuvanäyttelijät
Vuonna 1955 syntyneet
Elävät henkilöt
Seulonnan keskeiset artikkelit